ຊາວນາປູກເຂົ້າ ໃນໄທ ໄດ້ຮັບຄວາມກົດດັນ ຍ້ອນບັນຫາ ໄພແຫ້ງແລ້ງ
ໄພແຫ້ງແລ້ງໃນໄທ ໄດ້ຈຳກັດລະດູການປູກເຂົ້າ ຂອງໄທ ແລະເຮັດໃຫ້ພວກຊາວນາ ຖິ້ມໂທດໃສ່ລັດຖະບານ ທີ່ບໍ່ໄດ້ພະຍາຍາມເພີ່ມເຕີມ ກ່ຽວກັບເລື້ອງນີ້.
ໄພແຫ້ງແລ້ງໃນໄທ ໄດ້ຈຳກັດລະດູການປູກເຂົ້າທີ່ສຳຄັນຂອງ ປະເທດ ບັນດາຊາວນາ ໄດ້ກ່າວໂທດໃສ່ລັດຖະບານ ສຳລັບ ການທີ່ບໍ່ໄດ້ພະຍາຍາມເພີ່ມເຕີມ ເພື່ອປົກປ້ອງການ ສົ່ງອອກ ທີ່ສຳຄັນສຸດຂອງປະເທດ Steve Sandford ມີລາຍງານຈາກ ຈັງຫວັດ ຊຽງໃໝ່ ປະເທດໄທ ເຊິ່ງ ພຸດທະສອນ ມີລາຍລະອຽດ ມາສະເໜີທ່ານ ນາເຂົ້າໃນປະເທດ ໄທ, ຊາວນາເລີ່ມໝົດຫວັງຍິ່ງຂຶ້ນກວ່າເກົ່າ ໃນຂະນະທີ່ພວກເຂົາລໍຖ້າ ລະດູຝົນໃຫ້ມາຮອດໄວໆ ທ້າວ ນັດ ເຊິ່ງເປັນຊາວນາ ກ່າວວ່າ ເພື່ອປົກປັກຮັກສາສານ້ຳເອົາໄວ້, ລັດຖະບານຕ້ອງຫຼຸດຜ່ອນການ ປ່ອຍນ້ຳອອກຈາກອ່າງ ເກັບນ້ຳ, ຫັນປ່ຽນຄອງນ້ຳໃຫ້ກາຍເປັນ ດິນຕົມ ສຳລັບຊາວນາ ເຊັ່ນທ້າວ ອະນັນ ສີຈັນເພັງ, ການຫາຂໍ້ແກ້ໄຂ ຖາວອນເພີ່ມເຕີມແມ່ນໝົດ ກຳນົດມາດົນນານແລ້ວ ທ້າວ ອະນັນ ກ່າວວ່າ ຕອນນີ້ບາງຄົນກໍເລີ່ມເຈາະເອົານ້ຳບາດານ, ເຊິ່ງເຮັດໃຫ້ອ່າງນ້ຳໃຕ້ດິນຕົກຢູ່ໃນຄວາມ ສ່ຽງ ປີກາຍນີ້ ເຈົ້າໜ້າທີ່ໄດ້ເຕືອນວ່າອ່າງນ້ຳໃຕ້ດິນຈະແຫ້ງລົງ, ແຕ່ວ່າຊາວນາຫຼາຍຄົນບໍ່ໄດ້ ພາກັນຕຽມໂຕໄວ້ ນັກວິເຄາະບາງຄົນກ່າວວ່າ ຊາວນາ ໄທ ຕ້ອງການຄວາມຊ່ວຍເຫຼືອ ໃນການຮຽນຮູ້ເອົາ ເທັກນິກໃໝ່ເພື່ອຮັບມືກັບການມີນ້ຳໜ້ອຍລົງ ທ່ານ ສັນສະນີ ກະຈ່າງໂສມ ຜູ້ຊ່ຽວຊານດ້ານກະສິກຳໄດ້ ກ່າວວ່າ ສຳລັບຕອນນີ້, ໄທ ຄາດຄະເນວ່າ ຈະມີການຫຼຸດ 43 ເປີເຊັນໃນການຜະລິດເຂົ້ານອກລະດູ ຊຶ່ງເປັນລະດັບທີ່ຕ່ຳທີ່ສຸດໃນຮອບ 15 ປີ ສຳລັບຫຼາຍຄົນແລ້ວ, ໄພແຫ້ງແລ້ງແມ່ນພຽງການເພີ່ມຂຶ້ນຂອງຄວາມກົດດັນ, ລັດຖະບານ ທະຫານທີ່ກຳລັງປົກຄອງປະເທດຢູ່ໃນຕອນນີ້ໄດ້ຍົກເລີກໂຄງການຊື້ເຂົ້າທີ່ ເປັນບັນຫານີ້ແລ້ວ, ເຊິ່ງໄດ້ເຮັດໃຫ້ລັດຖະບານເສຍລາຍໄດ້ນັບເປັນຫຼາຍຕື້ ແຕ່ບັນດາ ເຈົ້າໜ້າທີ່ໄດ້ປະຕິຍານ ຕົນວ່າ ວິກິດການໃນປະຈຸບັນນີ້ ຈະເປັນບັນ ຫາບູລິມະສິດ, ໂດຍຈັດກອງປະຊຸມສຸກເສີນເພື່ອ ປຶກສາຫາລືກ່ຽວ ກັບນະໂຍບາຍການປັນສ່ວນນ້ຳ ທ່ານ ສຸດທິສັກ ຢູ່ສຳລານ ເຈົ້າໜ້າທີ່ຊົນລະປະທານລັດຖະບານ ໄທ ໄດ້ກ່າວວ່າ ສຳລັບປະເທດທີ່ເປັນໜຶ່ງໃນຜູ້ຜະລິດເຂົ້າທີ່ໃຫຍ່ທີ່ສຸດໃນໂລກ, ຫຼາຍຄົນກໍຫວັງວ່າຄວາມ ຜິດຫວັງໃນປີນີ້ ຈະເປັນປະກົດການທີ່ບໍ່ຄ່ອຍເຫັນມາກ່ອນ